CELEX: 32014R1038
Language: sl
Date: 2014-09-25 00:00:00
Title: Izvedbena uredba Komisije (EU) št. 1038/2014 z dne 25. septembra 2014 o uvrstitvi določenega blaga v kombinirano nomenklaturo

1.10.2014   
            
            
               SL
            
            
               Uradni list Evropske unije
            
            
               L 287/14
            
         IZVEDBENA UREDBA KOMISIJE (EU) št. 1038/2014
   z dne 25. septembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Razlogi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Plastična cevka dolžine 142 cm s plastičnim balonom na enem koncu (t. i. „balonski kateter“).
                              Proksimalen del katetra ima premer 0,63 mm in je izdelan iz materiala za hipocevi in je prevlečen s politetrafloretilenom (PTFE).
                              Distalni del katetra ima premer od 0,79 mm do 1,02 mm in je izdelan iz polieter-blokamida (PEBA) ter prevlečen s hidrofilno snovjo.
                              Balon je dolg od 6 do 27 mm in ima premer od 2 do 5 mm.
                              Cev ima priključek Luer, atravmatsko (upogljivo) konico in 2 zlata označevalna obročka.
                              Priključek Luer omogoča priključitev cevke na napravo za napihovanje, ki se uporablja za napihovanje balona.
                              Atravmatska konica se uporablja za premikanje katetra po žili navzgor po telesu do koronarne arterije. Ko je kateter na pravem mestu v koronarni arteriji, se balon napihne tako, da se maščobne obloge (aterosklerozne obloge) stisnejo ob steno žile. S stiskanjem oblog se poveča notranji premer žile.
                              Označevalna obročka omogočata natančno določitev položaja atravmatske konice v telesu.
                              Balonski kateter se odstrani iz telesa in se po uporabi zavrže.
                              Izdelek se prodaja v embalaži in je steriliziran.
                           
                        
                      (1) Glej sliko 1.
               
               
                  9018 39 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo oznak KN 9018 in 9018 39 00.
                  Zaradi svojih značilnosti, in sicer kombinacije balona, atravmatske konice, zlatih označevalnih obročkov in priključka Luer, je kateter mogoče opredeliti kot instrument ali aparat iz 90. poglavja, ki se uporablja v medicini.
                  Izdelka ni mogoče uvrstiti pod tarifno številko 9021, ker se kateter v telo ne vstavi z namenom, da bi odpravili hibo ali invalidnost, ampak se po posegu odstrani.
                  Izdelek se zato uvrsti pod oznako KN 9018 39 00 kot katetri (glej tudi pojasnjevalne opombe harmoniziranega sistema k tarifni številki 9018, točka I).
               
            
                  
                              2.
                           
                           
                              Plastična ukrivljena cev (t. i. „vodilni kateter“) z notranjim premerom od 1,47 mm do 2,29 mm in dolžine 100 cm z radioopačnim označevalcem in atravmatsko (upogljivo) konico.
                              Sestavljen je iz dvojne prepletene upognjene žice iz nerjavečega jekla, obdane s plastičnim materialom (PEBA, poliftalamid (PPA), najlon), slikonska notranja površina vodilnega katetra pa je premazana z lubrikantom.
                              Vodilni kateter omogoča dostop do koronarne arterije skozi veno. S tem vodilnim katetrom je mogoče vstaviti v arterijo druge aparate.
                              Radioopačni označevalec omogoča natančno določitev položaja atravmatske konice v telesu.
                              Vodilni kateter se odstrani iz telesa in se po uporabi zavrže.
                              Izdelek se prodaja v embalaži in je steriliziran.
                           
                        
                      (1) Glej sliko 2.
               
               
                  9018 39 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo oznak KN 9018 in 9018 39 00.
                  Zaradi svojih značilnosti, in sicer kombinacije krivulje, radioopačnega označevalca, atravmatske konice in premaza z lubrikantom, je cevko mogoče opredeliti kot instrument ali aparat iz 90. poglavja, ki se uporablja v medicini.
                  Izdelka ni mogoče uvrstiti pod tarifno številko 9021, ker se cevka v telo ne vstavi z namenom, da bi odpravili hibo ali invalidnost, ampak se po posegu odstrani.
                  Izdelek se zato uvrsti pod oznako KN 9018 39 00 kot katetri (glej tudi pojasnjevalne opombe harmoniziranega sistema k tarifni številki 9018, točka I).
               
            
                  
                              3.
                           
                           
                              Upogljiva kovinska žica (t. i. „vodilna žica“) s premerom 0,35 mm, dolžine od 180 do 300 cm, z dvema radioopačnima označevalcema in zaobljeno konico.
                              Žica je izdelana iz kovinske zlitine za biomedicinsko uporabo, proksimalni del je prevlečen s PTEE, distalni pa s silikonom ali hidrofilnim materialom.
                              Radioopačna označevalca omogočata natančno določitev položaja žice v telesu.
                              Žica se uporablja za usmerjanje in nameščanje naprav za posege v koronarni arteriji.
                              Vodilna žica se odstrani iz telesa in se po uporabi zavrže.
                              Izdelek se prodaja v embalaži in je steriliziran.
                           
                        
                      (1) Glej sliko 3.
               
               
                  9018 39 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo oznak KN 9018 in 9018 39 00.
                  Zaradi svojih značilnosti, in sicer kombinacije oblike in radioopačnih označevalcev, je mogoče žico opredeliti kot instrument ali aparat iz 90. poglavja, ki se uporablja v medicini.
                  Izdelka ni mogoče uvrstiti pod tarifno številko 9021, ker se žica v telo ne vstavi z namenom, da bi odpravili hibo ali invalidnost, ampak se po posegu odstrani.
                  Izdelek se zato uvrsti pod oznako KN 9018 39 00 kot žična vodila (glej tudi pojasnjevalne opombe harmoniziranega sistema k tarifni številki 9018, točka I).
               
            
                  
                              4.
                           
                           
                              Ročna naprava za napihovanje je izdelana iz polikarbonata visoke trdnosti in opremljena z manometrom in merilcem volumna. Ima nastavek za priključitev visokotlačne cevi (vrste Luer) in lahko napihuje, z natančnimi nastavitvami tlaka, do 20 atmosfer (atm).
                              Naprava se uporablja v zdravstvu za napihovanje in praznjenje balonskih katetrov.
                              Manometer se uporablja za spremljanje tlaka znotraj balonskega katetra pri napihovanju ali praznjenju in med posegom.
                              Merilec volumna kaže količino tekočine (največ 20 ml), ki se pod tlakom vbrizga v kateter, in količino tekočine, ki se prosto pretaka v nasprotno smer, ko se balon izprazni.
                              Priključek Luer omogoča priključitev naprave za napihovanje na balonski kateter.
                              Naprava se uporabi samo za enega pacienta in se po posegu zavrže.
                              Izdelek se prodaja v embalaži in je steriliziran.
                           
                        
                      (1) Glej sliko 4.
               
               
                  9018 90 84
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo oznak KN 9018, 9018 90 in 9018 90 84.
                  Ker se pod tlakom v kateter vbrizga majhna količina tekočine, ki se lahko nato prosto pretaka nazaj, naprava ne povečuje volumna ali kako drugače spreminja pretoka tekočine (glej tudi pojasnjevalne opombe harmoniziranega sistema k tarifni številki 8413, 1. odstavek). Zato izdelka ni mogoče uvrstiti pod tarifno številko 8413 kot črpalke za tekočine.
                  Zaradi svojih značilnosti, in sicer kombinacije oblike, natančnih nastavitev tlaka, majhnih količin uporabljene tekočine in priključka Luer, se lahko ta izdelek opredeli kot instrument ali aparat iz 90. poglavja, ki se uporablja v medicini (glej tudi pojasnjevalne opombe harmoniziranega sistema k tarifni številki 9018, 5. odstavek).
                  Izdelka ni mogoče uvrstiti pod tarifno številko 9021, ker se izdelek ne nosi na telesu ali vdela v telo z namenom, da bi odpravili hibo ali invalidnost.
                  Izdelek se zato uvrsti pod oznako KN 9018 90 84 kot drugi instrumenti in aparati, ki se uporabljajo v medicini, kirurgiji, zobozdravstvu ali veterini.
               
            
         Slika 1
      
      
         Slika 2
      
      
         Slika 3
      
      
         Slika 4
      
      
         (1)  Slike so zgolj informativne.